**Maxfiylik to‘g‘risida \_\_\_\_\_-son Kelishuv**

Toshkent sh. \_\_\_\_\_\_\_\_\_\_\_\_\_\_\_\_ y.

**“Kiberxavfsizlik Markazi” Davlat unitar korxonasi,** keyingi o‘rinlarda “1-Tomon”, nizom asosida ish yurituvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ timsolida bir tomondan, va \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, keyingi o‘rinlarda “2-Tomon”, nizom asosida ish yurituvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ timsolida, bundan buyon matnda “Tomonlar” deb nomlanuvchilar, ushbu Maxfiylik to‘g‘risidagi Kelishuvni (keyingi o‘rinlarda “Kelishuv” deb yuritiladi) quyidagilar to‘g‘risida tuzdilar:

1. **Kelishuvda qo‘llaniladigan atamalar:**
   1. **Tijorat siri** - mavjud yoki mumkin bo‘lgan holatlarda o‘z egasiga daromadlarni ko‘paytirish, asossiz xarajatlarni bartaraf etish, tovarlar, ishlar, xizmatlar bozorida o‘z mavqeini saqlab qolish yoki boshqa tijorat imtiyozlarini olishga imkon beradigan axborotlarning maxfiyligi tartibi;

**1.2. Maxfiy axborot -** tijorat siri (ishlab chiqarish siri)ni tashkil etuvchi axborot - har qanday tarzdagi (ishlab chiqarish, texnik, iqtisodiy, tashkiliy va boshqa) ma’lumotlar, shu jumladan ilmiy-texnik sohadagi intellektual faoliyat natijalari, shuningdek kasbiy faoliyatni amalga oshirish usullari to‘g‘risidagi ma’lumotlar, qaysiki uchinchi shaxslar uchun noma’lum bo‘lganligi sababli, ulardan uchinchi shaxslar qonuniy asosda erkin foydalanish huquqiga ega bo‘lmaganligi va ularga nisbatan bunday axborot egasi tijorat sirini joriy qilganligi sababli haqiqiy yoki potensial tijorat qiymatiga ega bo‘lgan;

Shuningdek, maxfiy axborotlar sarasiga quyidagilar kiradi:

1. Tomonlarning o‘tgan, joriy yoki kelajakdagi tadqiqotlariga oid ma’lumotlar;
2. O‘zbekiston Respublikasi qonunchiligiga muvofiq muhofaza qilinadigan axborotlar (bank sirlari, tijorat sirlari, shaxsiy axborotlar va boshqalar), shu jumladan Tomonlarning mijozlari va xodimlari to‘g‘risidagi axborotlar;
3. Tomonlarning intellektual mulkini tashkil etuvchi axborotlar;
4. Tomonlarning moliyaviy natijalari, hisobotlari va faoliyatining prognozlari;
5. xarajatlar va narxlar (potensial yoki haqiqiy);
6. xodimlar to‘g‘risidagi ma’lumotlar;
7. Tomonlarning maslahatchilari va sheriklari to‘g‘risidagi ma’lumotlar;
8. Tomonning tovarlari (xizmatlari)ni marketing va targ‘ib qilish sohasidagi strategiyalar, shu jumladan media-reja, ijodiy konsepsiya, reklama byudjetlari to‘g‘risidagi ma’lumotlar;
9. reklama maketlari, eskizlari, video-roliklari;
10. Tomonlarning uslubiyati (shu jumladan, hujjatlarning namunaviy shakllari);
11. Tomonlarning axborot tizimlari arxitekturasi to‘g‘risidagi ma’lumotlar – fizikaviy, mantiqiy, tarmoqlararo bog‘lanish arxitekturasi va boshqalar;
12. Tomonlarning axborot tizimlari va axborotlarini himoya qilish usullari va vositalari to‘g‘risidagi ma’lumotlar;
13. ishlarni bajarish/xizmatlarni ko‘rsatish jarayonida Tomonlardagi olingan har qanday ma’lumotlar, shu jumladan xizmatlarni ko‘rsatish va ishlarni bajarish usullari, hamda tegishli natijalar.

Tijorat siri (ishlab chiqarish siri)ni tashkil etuvchi va/yoki uni o‘z ichiga olgan har qanday hisobotlar, tahlillar yoki ma’lumotnomalar va boshqa hujjatlar (ma’lumotlar) Maxfiy axborot, deb e’tirof etiladi.

Quyidagi ma’lumotlar Maxfiy axborot sarasiga kirmaydi (e’tirof etilmaydi):

1. umumiy va ommaviy ma’lum bo‘lgan axborotlar, xabarlar yoki ma’lumotlar;
2. ushbu Kelishuv tuzilgan kundan boshlab Qabul qiluvchi Tomonning qonuniy foydalanishida bo‘lgan yoki Qabul qiluvchi Tomon Uchinchi Shaxslardan olingan va Qabul qiluvchi Tomonga ma’lum bo‘lganidek, Oshkor qiluvchi tomondan ushbu axborotni oshkor qilmaslik majburiyati bilan bog‘liq bo‘lmagan axborotlar;
3. O‘zbekiston Respublikasining amaldagi qonunchiligiga muvofiq tijorat sirini tashkil eta olmaydigan ma’lumotlar.

**1.3. Axborot tashuvchilar** - maxfiy axborot o‘z aksini ramzlar, texnik yechimlar va jarayonlar ko‘rinishida topadigan moddiy ob’ektlar;

**1.4. Axborotning maxfiyligi** - muayyan axborotlarga ega bo‘lgan shaxs uchun uning egasining roziligisiz bunday axborotlarni uchinchi shaxslarga o‘tkazmaslik to‘g‘risidagi majburiy talab;

**1.5. Oshkor qiluvchi tomon –** Maxfiy axborot va maxfiy materiallarni taqdim etuvchi Kelishuv Tomoni.

**1.6. Qabul qiluvchi tomon** - Oshkor qiluvchi Tomonning Maxfiy axboroti va maxfiy materiallarini qabul qiluvchi Kelishuv Tomoni.

**1.7. Vakil** -Qabul qiluvchi tomondan Oshkor qiluvchi Tomonning Maxfiy axborotlaridan foydalanish huquqini olgan Qabul qiluvchi Tomonning har qanday rasmiy xodimi yoki ishchisi.

**1.8. Uchinchi shaxslar** - har qanday jismoniy yoki yuridik shaxs, yoxud amaldagi qonunchilikka muvofiq yuridik shaxs bo‘lmagan chet el tashkiloti. Oshkor qiluvchi tomon, Qabul qiluvchi tomon va uning Vakillari bundan mustasno.

**1.9. Maxfiy axborotlarni oshkor qilish** - Maxfiy axborotlar har qanday mumkin bo‘lgan shaklda (og‘zaki, yozma, boshqa shaklda, shu jumladan har qanday texnik vositalar va/yoki elektron tashuvchilardan foydalangan holda) Oshkor qiluvchi tomonning yozma roziligisiz uchinchi shaxslarga ma’lum bo‘lishiga olib keladigan harakat yoki harakatsizlik.

1. **Shartnoma mavzusi:**
   1. Hamkorlik imkoniyatlarini ko‘rib chiqish maqsadida Tomonlar ushbu Kelishuv shartlariga muvofiq, bir-birlariga Maxfiy axborotni taqdim etish va oshkor qilmaslik majburiyatlarini o‘z zimmalariga oladilar.
2. **Tomonlarning majburiyatlari:**
   1. Qabul qiluvchi tomon o‘z zimmasiga quyidagi majburiyatlarni oladi:
      1. Oshkor qiluvchi tomondan topshirilgan Maxfiy axborotlardan o‘z ehtiyojlari va maqsadlari uchun foydalanmaslik; Tomonlar o‘rtasida ishbilarmonlik munosabatlarini muhokama qilish, hamda bunday munosabatlarni o‘rnatish va qo‘llab-quvvatlash holatlar bundan mustasno.
      2. Qabul qiluvchi tomon Maxfiy axborotga mazkur Kelishuvning 2.1-bandida ko‘rsatilgan maqsadlarga erishish uchun Maxfiy axborotlarga ega bo‘lishi kerak bo‘lgan va Maxfiy axborotni mehnat (boshqa) shartnomasi, shuningdek oshkor qilmaslik majburiyatini mehnat (boshqa) shartnomasiga binoan oshkor etmaslik majburiyatini olgan hamda ushbu Shartnoma tuzilganligi to‘g‘risida xabardor qilingan Vakillariga ruxsat berishi mumkin (shu jumladan Vakil o‘zining lavozimiy vazifalarini bajarishda olgan uchinchi shaxslar (Qabul qiluvchi kontragentlari)ning maxfiy axborotini oshkor qilmaslik majburiyati). Oshkor qiluvchi tomonning talabiga binoan Qabul qiluvchi tomon tegishli talabnoma olingan kundan boshlab besh kun ichida O‘zbekiston Respublikasi shaxsga doir ma’lumotlarni himoya qilish to‘g‘risidagi qonunchiligi talablariga rioya etilishini mustaqil ravishda ta’minlab, yuqoridagi Vakillar ro‘yxatini taqdim etishi shart.
      3. Qabul qiluvchi tomon o‘z Vakillarini (ularga Maxfiy axborotlarni oshkor qilishdan oldin) Qabul qiluvchi tomonning ushbu Kelishuv doirasidagi majburiyatlari to‘g‘risida xabardor qilishi kerak.
      4. Qabul qiluvchi tomon Maxfiy axborotlarning sizib chiqishi, o‘g‘irlanishi, yo‘qolishi, buzilishi, soxtalashtirilishini oldini olish uchun barcha zarur choralarni ko‘rishni, shuningdek, Maxfiy axborotlarni ruxsatsiz kirish, yo‘q qilish, qayta ishlash, nusxalash, blokirovka qilish, taqdim etish, tarqatishdan hamda boshqa noqonuniy xatti-harakatlardan himoya qilishni ta’minlashga majburdir.
      5. Maxfiy axborotlarni oshkor etmaslik yoki ulardan noqonuniy foydalanishni oldini olish maqsadida Qabul qiluvchi tomon o‘z axborotlariga nisbatan muayyan choralar ko‘rgani kabi, shunday munosabatda bo‘lishini o‘z zimmasiga oladi.
      6. Qabul qiluvchi tomon Maxfiy axborotlarni Oshkor qiluvchi tomonning yozma roziligisiz quyidagi hollarda oshkor qilishi mumkin:

a) Qabul qiluvchi tomondan ushbu Maxfiy axborotlarni O‘zbekiston Respublikasining amaldagi qonunchiligiga muvofiq davlat organlariga topshirishi talab etilganda. Shu bilan birga, Qabul qiluvchi tomon Maxfiy axborotlarning faqat davlat organining qonuniy talablari asosida zarur bo‘lgan va O‘zbekiston Respublikasining amaldagi qonunchiligiga muvofiq ruxsat etilgan chegaralar doirasidagi qisminigina oshkor qilish majburiyatini o‘z zimmasiga oladi. Bunday holda, Qabul qiluvchi tomon bu kabi talablar va Maxfiy axborotlarni O‘zbekiston Respublikasining amaldagi qonunchiligi talablariga muvofiq ko‘rsatilgan organlarga taqdim etish zarurligi to‘g‘risida zudlik bilan Oshkor qiluvchi tomonni xabardor qilish majburiyatini oladi.

b) Axborotni o‘z Vakillariga berishda Qabul qiluvchi tomonning shartnomaviy majburiyatlarini bajarishi zarurligidan kelib chiqqanligi va mazkur bandga muvofiq ushbu axborot yetkazilgan shaxslar tomonidan axborotni himoya qilish talablarini bajarishi uchun Qabul qiluvchi tomon javobgarlikni ko‘tarsa.

* + 1. Mazkur Kelishuvni 3.1.6-bandida ko‘rsatilgandan tashqari, boshqa barcha holatlarda Qabul qiluvchi tomon uchinchi shaxslarga Oshkor qiluvchi tomonning yozma roziligisiz, ushbu Kelishuvda boshqacha tarzda bevosita belgilanmagan bo‘lsa, Oshkor qiluvchi tomonning Maxfiy axborotlari bilan bog‘liq og‘zaki, yozma ravishda, namoyish qilish yoki tegishli hujjatlarni, chizmalar, eskizlarni, maketlar yoki boshqa narsalarni birovga topshirish orqali oshkor qilmaslik majburiyatini o‘z zimmasiga oladi.
    2. Qabul qiluvchi tomon Maxfiy axborotlarni oshkor qilish holatlari to‘g‘risida darhol Oshkor qiluvchi tomonga xabar beradi va ushbu faktlarni tekshirishni tashkil qiladi.

1. **Maxfiy axborotlarni qabul qilish va topshirish tartibi:**
   1. Oshkor qiluvchi tomondan Maxfiy axborotlarni Qabul qiluvchi tomonga topshirilishi yozma, og‘zaki, elektron shaklda yoki hujjatlar, namunalar, uskunalar, modellarni topshirish (taqdim etish) yo‘li bilan, vizual ko‘rinishda yoki boshqa usullar bilan, shu jumladan elektron tashuvchi, multimediya vositalarida yoki fotosuratlar shaklida amalga oshirilishi mumkin.
   2. Maxfiy axborotlarni Internet va elektron pochta tizimlari orqali uzatishda Tomonlar maxfiy axborotlarni yuborish uchun elektron pochta manzillarini yozma shaklda aniqlaydilar. Maxfiy axborotni kelishilgan elektron pochta manziliga olinganidan so‘ng, Qabul qiluvchi tomon Oshkor qiluvchi tomonga ko‘rsatilgan Maxfiy axborotlarni olganligini tasdiqlovchi xabar yuborishni o‘z majburiyat zimmasiga oladi.
   3. Maxfiy axborotlarni elektron hujjat aylanish tizimlari/elektron pochta tizimlari orqali uzatishda ushbu tizimlarning jurnallari Maxfiy axborotlarni uzatish faktining dalili bo‘lishi mumkin.
   4. Tomonlar Maxfiy axborotlarni maxfiylik grifini majburiy ravishda ko‘rsatgan holda qimmatli (ro‘yxatdan o‘tgan) pochta jo‘natmalari yoki Tomonlarning kurerlari orqali uzatish huquqiga ega.
   5. Tomonlar Maxfiy axborotlarni bir-birlariga telefon, telegraf va faksimile ochiq aloqa kanallari orqali uzatmaslik, shuningdek, uning himoyasini ta’minlash choralarini ko‘rmasdan Internetdan foydalanmaslik majburiyatini oladilar.
2. **Tomonlarning javobgarligi:**
   1. Qabul qiluvchi Tomon ushbu Kelishuvda nazarda tutilgan majburiyatlarni bajarmagan yoki lozim darajada bajarmagan taqdirda, Qabul qiluvchi Tomon maxfiy axborotlarni oshkor qilinishi yoki boshqa shartlarni bajarmaganligi, shuningdek, ushbu Kelishuv bo‘yicha majburiyatlarni lozim darajada bajarmaganligi borasida har bir fakt uchun javobgarlikka tortiladi, bunda Qabul qiluvchi Tomon Oshkor qiluvchi Tomonga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ so‘m miqdorida jarima to‘laydi.
   2. Huquqi buzilgan Oshkor qiluvchi Tomon, Qabul qiluvchi Tomonning ushbu Kelishuv bo‘yicha majburiyatlarini bajarmaganligi yoki lozim darajada bajarmaganligi va Kelishuvning 5.1-bandida nazarda tutilgan jarimani to‘lash tartibi to‘g‘risida yozma da’vo yuboradi.
   3. Qabul qiluvchi tomon Oshkor qiluvchi tomondan da’vo yuborilgan kundan boshlab 15 (O‘n besh) kalendar kun ichida unga javob berishga majbur. Belgilangan muddat ichida Qabul qiluvchi tomon da’voga javob bermasa, Qabul qiluvchi tomon Oshkor qiluvchi tomonidan ko‘rsatilgan talablarga rozi, deb hisoblanadi va jarima to‘lanadi.
3. **Umumiy qoidalar:**
   1. Maxfiy axborotlardan foydalanish, saqlash va himoya qilish tartibiga rioya etilishini nazorat qilish quyidagilarga yuklatiladi,

1-Tomondan - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

2-Tomondan - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

6.2. Axborotni Oshkor qiluvchi tomon berilgan Maxfiy axborotlarga nisbatan mulkdor bo‘lishi va (yoki) egalik qilishi saqlanib qoladi. Oshkor qiluvchi Tomon Qabul qiluvchi Tomonga yozma ravishda xabarnoma yuborish orqali har qanday vaqtda topshirilgan har qanday Maxfiy axborotni unga qaytarib berishni talab qilishga haqlidir. Bunday xabarnomani olganidan keyin 5 (besh) ish kuni ichida Qabul qiluvchi Tomon Maxfiy axborotlarning barcha asl nusxalarini qaytarishi va ularning barcha nusxalari, ko‘chirmalarini va maxfiy axborotlarga asoslangan boshqa nusxalarini, mavjud bo‘lgan har qanday shakldagi ko‘rinishini, shuningdek ushbu Kelishuvning shartlariga muvofiq boshqa shaxslarga topshirgan bo‘lsa, ular ixtiyoridagini ham yo‘q qilishi shart. Qabul qiluvchi Tomon O‘zbekiston Respublikasi qonunchiligiga muvofiq, shartnomaviy faoliyatini amalga oshirish uchun Oshkor qiluvchi Tomondan olingan axborotlarning bitta nusxasini saqlashi shart bo‘lgan hollar bundan mustasno.

6.3. Qabul qiluvchi Tomon Oshkor qiluvchi Tomonning talabiga binoan, Oshkor qiluvchi Tomondan tegishli talabnoma olingan kundan boshlab 5 (besh) ish kuni ichida maxfiy axborotlar nusxalarining yo‘q qilinganligi to‘g‘risida yozma tasdiqlashni taqdim etish majburiyatini oladi.

6.4. Tomonlarning birortasi qayta tashkil etilgan taqdirda, ushbu Kelishuv bo‘yicha Tomonlarning huquqlari va majburiyatlari tegishli vorisga (vorislarga) o‘tadi. Har qanday Tomon tugatilgan taqdirda, bunday Tomon tugatilishidan oldin, barcha asl nusxalarini Topshiruvchi Tomonga qaytarilishini va Topshiruvchi Tomonidan topshirilgan Maxfiy axborotlarni o‘z ichiga olgan hujjatlarning barcha va har qanday nusxalarini yo‘q qilinishini ta’minlashi shart.

6.5. Hech bir Tomon boshqa Tomonning firma nomini, savdo belgilari (xizmat ko‘rsatish belgilari)ni, tijorat belgilanish va/yoki logotiplarini ushbu Tomonning oldindan olingan, O‘zbekiston Respublikasi qonunchiligiga muvofiq tuzilgan yozma roziligisiz ishlatmaydi.

6.6. Hech bir Tomon boshqa Tomonning yozma roziligisiz intervyu berishga, press-relizlarni chiqarishga, boshqa yo‘l bilan intellektual mulk huquqlaridan foydalanish jarayonida olingan Maxfiy axborotlar yuzasidan cheksiz sonli odamlarni xabardor qilishga, shu jumladan har qanday turdagi shartnomalar tuzilishi faktlarini, xizmatlarning/ishlarning bajarilishi, xizmatlar/ ishlarni bajarish natijalari/natijalarni yetkazishga haqli emas.

6.7. Ushbu Kelishuv O‘zbekiston Respublikasining amaldagi qonunchiligi bilan tartibga solinadi va sharhlanadi.

6.8. Mazkur Kelishuv bo‘yicha nizolar da’vogar joylashgan joydagi Tumanlararo iqtisodiy sudda hal qilinadi.

1. **Kelishuvning amal qilish muddati:**
   1. Ushbu Kelishuv Tomonlar imzolagan kundan boshlab kuchga kiradi va Tomonlar o‘rtasidagi barcha shartnomaviy munosabatlar tugaganidan keyin 5 (Besh) yil davomida amal qiladi.
   2. Tomonlar qabul qilib olgan Maxfiy axborotlar bunday axborotlarni topshirish uchun shartnoma bekor qilingan kundan boshlab 5 (Besh) yil ichida oshkor etilmaydi.
   3. Manfaatdor Tomon boshqa Tomonga bekor qilinishi to‘g‘risida Kelishuvni bekor qilish kunidan 30 (O‘ttiz) kalendar kun oldin yozma ravishda xabarnoma yuborishi sharti bilan, ushbu Kelishuv har qanday Tomonning tashabbusi bilan bekor qilinishi mumkin.
2. **Yakuniy qoidalar:**
   1. Mazkur Kelishuvga kiritilgan o‘zgartirishlar va qo‘shimchalar faqat yozma ravishda tuzilgan va Tomonlarning vakolatli vakillari tomonidan imzolangan taqdirdagina haqiqiy hisoblanadi.
   2. Tomonlar imzolashidan oldin bo‘lib o‘tgan Kelishuvning mavzusi va shartlari bilan bog‘liq barcha muzokaralar va yozishmalar ushbu Kelishuv kuchga kirgan paytdan boshlab o‘z kuchini yo‘qotadi.
   3. Ushbu Kelishuv bir xil yuridik kuchga ega bo‘lgan ikki nusxada, Tomonlarning har biri uchun bitta nusxada tuzilgan.
3. **Tomonlarning manzillari, bank rekvizitlari va imzolari:**

|  |  |
| --- | --- |
| **1-Tomon:** | **2-Tomon:** |